kardosdrur/scandi-wiki huggingface dataset:
Luis Arce

Luis Alberto "Lucho" Arce Catacora (født 28. september 1963) er en boliviansk politiker for det socialistiske parti Movimiento al Socialismo (MAS). Under Evo Morales' præsidentperiode var han økonomiminister fra 2006 til 2017, og igen fra 23. januar 2019 til den 10. november samme år, hvor Morales' regering blev afsat grundet beskyldning er om valgsvindel. Han blev valgt til Bolivias præsident i 2020 med 55% af stemmene, og tiltrådte stillingen den 8. november samme år.

Biografi 
Arce blev født i La Paz og voksede op i en middelklassefamilie. Forældrene var lærere. Han tog en bachelorgrad i økonomi på Universidad Mayor de San Andrés i La Paz, før han afsluttede studiene ved University of Warwick i Coventry i England med en mastergrad i 1997. Han begyndte at arbejde for Bolivias centralbank i 1987, hvor han arbejdede indtil han blev tilbudt en plads i præsident Evo Morales' regering.

I 2006 blev han udpeget af Morales som økonomiminister. Arce har blevet krediteret som arkitekten bag Bolivias økonomiske vækst i perioden. Han var ansvarlig for nationaliseringen af olie/gas-industri, telekommunikation og mineselskaber i Bolivia. Under hans periode blev landets BNP forøget med 344% og den ekstreme fattigdom blev reduceret fra 38% til 18% af befolkningen. Før præsidentvalget i 2014 gav Wall Street Journal Arce meget af æren for Morales' popularitet.

Efter uroen i forbindelse med det omstridte valg i 2019, der første til, at Morales blev tvunget til at gå af, blev det annonceret, at nye valg ville blive afholdt, men valget blev udsat flere gange med coronaviruspandemien som begrundelse. Den 19. januar 2020 oplyste Morales, at Arce stillede op som MAS' præsidentkandidat. Arce stillede op mod tidligere præsident Carlos Mesa som sin hovedmodstander ved valget, efter at fungerende præsident Jeanine Áñez og Jorge Quiroga havde trukket sig for at samle sig bag Mesa. Arce vandt under første runde af valget med 55% af stemmene
Mesa erkjente nederlag etter at valgdagsmålingen viste klar seier til Arce. mod Mesas 29%.

Referencer 

Bolivias præsidenter
Nuværende statsoverhoveder
Terem-paladset

Terem-paladset eller Teremnoj-paladset () er en historisk bygning i Kreml i Moskva i Rusland. Paladset blev opført fra 1635 til 1636 og fungerede som tsarernes hovedresidens i Moskva i 1600-tallet. . Navnet er afledt af det græske ord τερεμνον (i betydningen "bolig"). I dag indgår det som del af Ruslands præsidents officielle residens.

Historie 
I 1500-tallet opførte den italienske arkitekt Aloisio da Milano det første palads på stedet. Kun stueetagen fra denne konstruktion har overlevet, da den første tsar fra Romanov-slægten, Mikhail Fjodorovitj, lod paladset helt ombygge fra 1635 til 1636. Den nye bygning var omgivet af et kompleks af annekser og sidebygninger, herunder Bojarernes Platforn, Den Gyldne Trappe, Den Gyldne Portal og adskillige tureller. Paladskomplekset omfatter også flere kirker af ældre dato, blandt andet Jomfruens Fødselskirke fra 1360'erne.

Galleri

Kilder

Referencer

Litteratur

Eksterne henvisninger 

 Terem Palace på www.kreml.ru
 Satellitfoto af Terem-paladset

Kreml og den Røde Plads i Moskva
Bygninger, konstruktioner og anlæg i Moskva
Slotte i Rusland
Victor Kristiansen

Victor Bernth Kristiansen (født 16. december 2002) er en dansk fodboldspiller, der spiller for den engelske klub Leicester, som han skiftede til fra F.C. København. Han spiller positionen venstre back.

Klubkarriere

F.C. København 
Kristiansen blev efter 2020/21-sæsonen knyttet til FCK's førstehold, men havde allerede forinden haft debut for førsteholdet i november 2020 og spillet adskillige førsteholdskampe. 

Kristiansen debuterede for FCK's førstehold i en pokalkamp mod Avarta den 4. november 2020, hvor han blev skiftet ind i det 81. minut. Han fik debut i Superligaen den 29. november samme år, da han blev skiftet ind i overtiden i en kamp mod SønderjyskE. 

I december 2020 skrev han en treårig kontrakt med FCK, hvorefter han i sommeren 2021 rykkede permanent op på klubbens førstehold. Han vandt med FCK det danske mesterskab i 21/22. I januar 2023 blev det offentliggjort, at han skiftede til Leicester. Han opnåede i alt 73 kampe og et enkelt mål for FCK.

Leicester City F.C. 
Victor Kristiansen skrev i januar 2023 en kontrakt gældende for fire et halvt år med Premiere League-klubben Leiceter City F.C. Leicester rykkede ud af Premier League ved afslutningen af 2022-23-sæsonen.

Landsholdskarriere 
Han fik debut på U/16-landsholdet den 14. februar 2018 og har siden spillet på de danske ungdomslandshold, herunder U/21-landsholdet, hvor han deltog ved EM-slutrunden i 2022. 

Han fik debut på A-landsholdet den 19. juni 2023 i en EM-kvalifikationskamp mod .

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Forsvarsspillere (fodbold)
Fodboldspillere fra Leicester City F.C.
Fodboldlandsholdsspillere fra Danmark
Jagtordbog

En ordbog over det særlige ordforråd, der knytter sig til jagt. Jagtsproget, også kaldet jægerlatin, ændrer sig som andre sprog over tid og kan variere på tværs af landsdele. Af danske jagtordbøger kan nævnes:

 Vogdrup-Schmidt, Mathias (2020). Nudansk Jægerlatin, 1.udgave. Indblik. .
 Graa, Lisbet og Gustav (1973). Jagtsproget. Gyldendals oktavbøger. .

Jagtterminologi
Ordbog
Techno Bass

Techno Bass (også kendt som Car Audio Bass) er en undergenre af Miami bass, som er en mere minimal, afskåret varietet med en vægt på lavfrekvente basskillevægge og mindre vægt på hiphop-elementer. Techno Bass er højt påvirket af electro, ofte med trommer og synths som minder om genren. Genren opnået regional popularitet, primært i det sydlige USA og i Californien. DJ Magic Mike's single "Drop the Bass" fra 1989 har været betragtet som det første eksempel på et Techno Bass-nummer.

En delmængde af Techno Bass-scenen kendt som Car Audio Bass fandt sin vej ind til bilkulturen i Miami, hvor musikken ofte var brugt som et middel til at demonstrere lydsystemerne på bilshows. Nogle Techno Bass-udgivelser har som sådan testnumre bestående af varierende signaler, skride og toner.

Referencer 

Hiphop
Robin af Redesdale

Robin af Redesdale (fl. 1469), undertiden kaldet "Robin Mend-All", var lederen af et oprør mod Edvard 4. af England. Hans sande identitet er ukendt, men menes at have været enten Sir John Conyers (d. 1469), steward af Middleham, hans bror Sir William Conyers af Marske (d. 1469), eller begge. De to var langvarige medlemmer Richard Neville, jarl af Warwicks følge. Graham Evans nævner en række andre muligheder såsom Sir John Conyers (d. 1490), far til de førnævnte Sir John og Sir William, Sir Richard Welles (d. 1470), som blev gift med baronesse Willoughby de Eresby, hendes søn, Sir Robert Welles (d. 1470), 8. baron Willoughby de Eresby, eller Lord Robert Ogle, Warden of the East March og Lord af Redesdale (d. 1469).

Efter at have været nære allierede i Henrik 6.'s afsættelse i 1461, var Warwick og Edvard i 1469 blevet uvenner. Efter at have giftet sig med Elizabeth Woodville i 1464 knyttede Edvard sig i stigende grad til hendes familie, der konkurrerede med Neville-familien om besiddelser og stillinger. Han blokerede også et forslag om, at hans yngre bror og arving, Georg, hertug af Clarence, skulle gifte sig med Warwicks ældste datter Isabel Neville.

I april 1469 brød et oprør ud i Yorkshire under Robin af Redesdale i protest over skatter og 'magtmisbrug'. Dette blev efterfulgt i maj af et andet oprør under en figur kendt som Robin af Holderness, der krævede at Henry Percy, fik sine besiddelser og sin titel som jarl af Northumberland tilbage. Dette blev hurtigt slået ned af John Neville, den daværende jarl, der henrettede dets leder, men Robin af Redesdale undslap ham.

Den 26. juli besejrede oprørerne en kongelig hær under ledelse af jarlen af Pembroke i Slaget ved Edgecote Moor. Selvom de vandt sejr, blev det berettet at Robin selv var faldet i slaget, deraf hans identificering med William Conyers, der blev dræbt i Edgecote. Imidlertid blev hans dække midlertidigt antaget af en anden, tilsyneladende Sir John Conyers (d. 1490), da Warwick gjorde endnu et oprør i begyndelsen af 1470. Denne anden "Robin af Redesdale" overgav sig til Edvard 4. i marts 1470.

Referencer

Litteratur 

 
 
 
Personer i Rosekrigene
Ukendte personer
Prokletije

Prokletije, Albanske Alper, eller De forbandede bjerge (Cyrillic: Проклетије, udtalt [prɔklɛ̌tijɛ]; albansk: Bjeshkët e nemuna; serbisk: Prokletije; betydning på begge sprog: «forbandede bjerge»), er en omkring 1000 kilometer lang bjergkæde i De dinariske alper som ligger i grænseområdet mellem det nordlige Albanien, sydlige Kosovo og nordøstlige Montenegro (kommunen Plav). Theth Nationalpark ligger i området.

De er domineret af stærkt forrevne karstklipper med antydning til gletsjerdannelse Det højeste bjerg i Prokletije er Maja e Jezercës (Jezercabjerget), som rejser sig op til 2.694 moh. og er det femtehøjeste i Albanien, og det højeste i De dinariske alper. Bjergene har bratte vægge og tinder som giver det et alpint udseende som man ikke finder andre steder på Balkan.

Den næst højeste top i Prokletije er Đeravica (2.656 m), som også er det højeste bjerg i Kosovo.

Centrale dele af bjergene kaldes også Skabelonësia e Madhe på albansk. Den albanske del af Prokletije betegnes også som «De albanske alper» (albansk: Alpet Shqiptare).

Bjergene er i hovedsageligt befolket af albanere.

Noter og referencer

Eksterne henvisninger 

 Summitpost.org

De dinariske Alper
Bjerge i Albanien
Kosovos geografi
Montenegros geografi
Uspenskij-katedralen (Moskva)

Uspenskij-katedralen (; ), også oversat til Indsovningskatedralen, Himmelfartskatedralen eller Mariæ Himmelfart-katedralen, er en russisk-ortodoks kirke i Kreml i Moskva i Rusland. Kirkens navn kommer af det slaviske ord "uspenie", som betyder at "sove ind" (i betydningen at dø). Katedralen er helliget mindet om hændelsen, da Jomfru Maria sov ind og efterfølgende blev optaget i himlen.

Kirken blev opført i 1400-tallet for at fungere som centrum for den østlige ortodokse kirke, der netop var kommet under russisk beskyttelse. Kirken opførtes af den italienske arkitekt Aristotile Fioravanti på bestilling af storfyrst Ivan 3. af Moskva. Den var kroningskirke for de russiske tsarer og kejsere frem til den Russiske Revolution i 1917.

Eksterne henvisninger 

Kreml og den Røde Plads i Moskva
Bygninger, konstruktioner og anlæg i Moskva
Kirker i Rusland
Kroningskirker
Raimondo Inconis

Raimondo Inconis (født 27. marts 1959 i San Gavino Monreale) er en Italiensk komponist, fagottist og kontrafagottist. Han er bredt anerkendt som værende en af de fremragende kontrafagottist i det 21. århundrede.

Inconis studerede ved Musikkonservatorium i Cagliari hos Orlando Pittau.

Inconis udgav i 2009 bogen The Contrabassoon, history and technique – ER 3008 / ISMN 979-0-041-83008-7. Er en autoritativ guide til studiet af Kontrafagotten. Teksten præsenteres på engelsk, italiensk og tysk.

Referencer

Eksterne henvisninger 
 Musikkonservatorium i Cagliari
 Wikipedia-Personensuche

Fagottister
Klassiske komponister fra det 21. århundrede
Klassiske musikere
Sprinkenhof

Sprinkenhof er en kontorbygning på ni etager bygget mellem 1927 og 1943 i Hamborgs Kontorhausviertel. Komplekset grænser op til gaderne Altstädter Straße, Burchardstraße og Johanniswall. Springeltwiete løber gennem den indre gårdhave. Chilehaus ligger direkte mod nordøst, kun adskilt af hovedvejen.

Historie 
Arkitekterne Fritz Höger og Hans og Oskar Gerson arbejdede sammen om planlægning og opførelse af bygningen. Planlægningen begyndte i 1925. Det oprindelige design indeholdt 122 lejligheder med et samlet areal på 10.600 m², men planen blev ikke realiseret. Hamburgs første underjordiske parkeringsplads blev bygget i kælderen på Sprinkenhof. Den østlige fløj ved Johanniswall blev bygget af Höger alene; Hans Gerson var døde allerede i 1931, og Oskar Gerson havde ikke længere lov til at udøve sit erhverv. Mellem 1999 og 2002 blev bygningskomplekset delvist genopbygget og grundigt renoveret.

Arkitektur 
Hans og Oskar Gerson blev inspireret af både Dogepaladset i Venedig og Casa de las Conchas i Salamanca. På hjørnet Niedernstraße / Johanniswall har bygningen et "rundt hjørne" - et typisk stilelement fra denne tid. Sprinkenhof blev bygget opført i et indre skelet lavet af armeret beton og er et andet eksempel på murstensekspressionisme. På tidspunktet for opførelsen var det Europas største kontorbygning. 

Facaden blev dekoreret med rhombiske klinkermønstre at at understrege blokkarakteren. Derudover blev facaden dekoreret med klinker og terracotta. Facaden overfor Chilehaus er dækket af ornamenter, der henviser til Hamburgs hansestedshistorie, som måger, våbenskjold, tandhjul og sejlskibe. Talrige ornamenter blev designet af Ludwig Kunstmann, der også skabte en knytnæve til bygningen, som inkluderer en gylden hammer.

Fire skulpturer blev skabt af Hans Wagner, hvoraf to blev ødelagt af bomber i 1943. En mandlig og en kvindelig skulptur er stadig bevaret.

Galleri

Referencer 

Bygninger, konstruktioner og anlæg i Hamborg
Ramsberg

Ramsberg er et byområde i Lindesbergs kommun i Örebro län i Sverige og kyrkby i Ramsbergs socken, Västmanland. Byen ligger 5 kilometer nord for Lindesberg og strækker sig mellem søerne Ölsjön og Glien.

Historie 
Navnet Ramsberg er kendt fra 1500-tallet i forbindelse med sognets dannelse og tilkomsten af et kapel (Ramshytte Capell, 1589). Forleddet kan være det gammelsvenske drengenavn Ramn eller gammelsvenske ramn ("ravn"). Efterleddet -berg betyder gruvtrakt ("mineegn").

Det ældste bevarede historiske dokument som omhandler nogen i Ramsberg er en åbent købsbrev udfærdiget af Gustav Vasa til Jöran Bössgjutare, som 20. april 1547 køber halvdelen af Ramshyttan, mod at han årligt betaler renter og rettigheder til staten. Samme år fik han ret til at bedrive egen handel. I 1565 fik han frelsefrihed til hjemmenavnet Norremalm som han oprettede i Ramsberg, som gjaldt mod at han brugte hammersmedjen.

Omkring 1550 byggede den tyske hammersmed Ambrosius Markusson Keijser sammen med landsmanden og svigersønnen Heinrich Zeppenfeld et savværk og hammersmedje ved søen Ramen, i dag Vretsjön. Omkring dette savværk, Ramshyttan, voksede den første tætbebyggelse op. I jordebogen for år 1556 står ni personer som delejere af savværket, og bjergværksarbejdere medregnes også i takseringslængden for Älvsborgs løsen i 1571. Et anonymt skriv som blev fundet i sognets arkiv fortæller, at Sundet i Ramsberg var statens eje under Gustav Vasas tid, og at Måns Vestgöte var den første som opdyrkede skoven. Af ham købte Ambrus Markusson Keijser for at bruge jorden til hø, og af ham købte Nils Månsson marken, og af ham en Ragvald hvorefter marken lå øde en tid efter en svær pest hvor befolkningen uddøde helt.

I 1500-tallet var der ingen som værdsatte landbrug i Ramsberg, Lindesberg eller Noraskog. I 1606 udfærdigede Karl IX en skrivelse til bjergbestyreren Tidemann Persson, hvor der stod at han havde fået kendskab til at bjergværksarbejderne i området normalt arbejder uden at betale tiendeskat for dette, og at der desuden findes "en flok finner i skoven" som oprettede et husmandssted i skoven og heller ikke betalte skat. Tidemann Persson fik til opgave at opdage disse bjergværksarbejdere og finner og få dem til at betale deres skat. I 1615 betalte sognet 10 tønder i skat, halvt rug og halvt korn, og i 1745 opgik skatten til 33 tønder korn og steg samme år til 45.

Der var langt til kirkerne i Fellingsbro og Lindesberg. Derfor forordnede Gustav Vasa om et eget pastorat, hvilket blev stadfæstet af Johan III den 19. juli 1589, samme år som den første trækirke blev bygget, og dermed dannedes Ramsbergs socken. Kirken blev ombygget i 1673 og blev erstattet af den nuværende kirke, Gustav III's kirke, i 1791.

Bebyggelsen 
Fra Ramsbergs tid som industriby med savværk og smedje findes herregården stadigvæk.

Referencer

Eksterne henvisninger 

Byer i Lindesbergs kommun
Ramshyttan

Ramshyttan kan referere til:
 Ramshyttan (Ramsberg) − det oprindelige savværk i Ramsberg
 Ramshyttan (Örebro kommun) − en by i Örebro kommun

Se også
 Rämshyttan − en småort i Borlänge kommun og Ludvika kommun, Dalarnas län, Dalarna
Andrej Aleksandrovitj af Rusland

Prins Andrej Aleksandrovitj af Rusland (; ) (24. januar 1897 – 8. maj 1981) var en russisk prins fra Huset Romanov. Han var det næstældste barn af storfyrst Aleksandr Mikhailovitj af Rusland og hans hustru storfyrstinde Ksenija Aleksandrovna af Rusland.

Biografi 
Prins Andrej Aleksandrovitj blev født den 24. januar 1897 i Vinterpaladset i Sankt Petersborg i Det Russiske Kejserrige. Han var det andet barn og ældste søn af storfyrst Aleksandr Mikhailovitj af Rusland og hans hustru storfyrstinde Ksenija Aleksandrovna af Rusland. Prins Andrej giftede sig første gang den den 12. juni 1918 i Ai-Todor på Krim i et morganatisk ægteskab med den italienske adelskvinde Elisabetta Ruffo-Sasso dei duchi di Sasso-Ruffo dei principi di Sant' Antimo. De fik tre børn. Efter hendes død i 1940 giftede han sig i 1942 med Nadine McDougall, med hvem han fik en datter. Prins Andrej døde 84 år gammel den 8. maj 1981 i Faversham i England.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Pixeline: Hotel Skrottenborg

Pixeline: Hotel Skrottenborg  er det tiende spil i Pixeline serien. Spillet er fra 2004 og er udgivet af Krea Media.

Spillet starter med at Pixeline er på hotelferie på øen Solø. På ferieøen har hoteldirektør Sommer kørt Hotel Skrottenborg i sænk.

Derfor skal Pixeline sammen med sine venner få hotellet på fode igen, dette gøres ved at tjene solkroner i ti forskellige minispil hvor man bla. skal sortere kufferter og flyve med post. disse solkroner kan så bruges til at købe nye ting til indretning af det forfaldne hotel.

Referencer 

Hotel Skrottenborg
Computerspil fra 2004
Kysthospitalet Juelsminde

Kysthospitalet i Juelsminde (Eller, Juelsminde Sanatorium) åbnede i 1902 efter Palsgaard havde presset på for at få åbnet et sygehus på adressen. Selve sygehuset fungerede som et sanatorium, som skulle tage hånd om den tuberkuloseepidemi, som hærgerede i store dele af Europa. Sygehuset i sin helhed blev lagt ude ved kysten og strategisk ved indsejlingen til Vejle Fjord, fordi afstanden fra Juelsminde til Vejle var væsentligt længere end fra Juelsminde til Horsens.

I 1977 var det slut og alle afdelingerne fra Juelsminde blev overdraget til det tidligere Hornsyld Sygehus, som ej heller eksisterer i dag.

Historie 
Sygehuset åbnede som sanatorium i 1902, og blev bygget udelukkende med indsamlede midler fra folk i Juelsminde og de nærliggende landsbyer, som Klakring, Barrit, As og Glud. Sygehusets funktion var i starten af fungere som et almindeligt sygehus, men også som sanatorium til folk med tuberkulose. I 1958 blev sygehuset sammenlagt med Hornsyld Sygehus og disse sygehuse valgte sammen at dele afdelingerne mellem sig, således at daghospitalet lå i Hornsyld og de ambulante afdelinger i Juelsminde. Denne fusion var Danmarks første fusion mellem sygehuse, og den eksisterede indtil 1977 hvor Kysthospitalet Juelsminde overdragedes til Tvind-skolerne, som bevarede stedet som efterskole indtil 2005. 

I 2005 blev det gamle sygehus revet ned og erstattet af UDSIGTEN, som er nogle eksterne lejligheder med udsigt over Fyn og indsejlingen til Vejle Fjord.

Kilder og henvisninger 

 Diverse arkivalier om hospitalet på juelsminde-lokalarkiv.dk hentet 8. april. 2021

Hedensted Kommunes geografi
Etableret i 1902
Hospitaler i Danmark
Badmintonklubben af 1937

Badmintonklubben af 1937 (BC37) er en dansk badmintonklub beliggende på Amager i København. Klubben blev stiftet den 24. september 1937 som Badminton Clubben af 1937 - B.C. 37.

I 2019, 2021 og 2022 vandt BC37 klubpokalen ved Amagermesterskaberne for ungdom.

Historie 
Rasmus Christensen og Uffe Holm var initiativtagere. I nævnte rækkefølge blev disse to herrer henholdsvis klubbens første formand og kasserer.

Klubbens medlemmer startede med at spille i hallen på Øresundsvejen skole, men allerede i 1938 fik klubben tider et par gange om ugen i en nyopført hal i Sundby Idrætspark på Englandsvej på Amager.

I 1960 blev etableret en byggefond som investerede i obligationer, og der blev sparet op til at bygge egen hal. Badmintonhallen på Strandlodsvej 69 blev rejst i 1977, og har lige siden været hjemsted for badmintonklubben.

Eksterne henvisninger 
 Badmintonklubben af 1937 hjemmeside
 Amagermesterskaberne for Badminton

Badmintonklubber i Danmark
Sportsklubber i København
Sport på Amager
Chilehaus

Chilehaus er en ti-etagers kontorbygning beliggende i Kontorhausviertel i Hamborg, Tyskland. Det er et særligt eksempel på mustensekspressionismen fra 1920'erne. Denne store kantede bygning spænder over gaden Fischertwiete. Bygningen blev designet af den tyske arkitekt Fritz Höger og stod færdig i 1924.

Design 

Chilehaus er berømt for sin top, der minder om et skibsfor, og facaderne, der mødes i en meget skarp vinkel i hjørnet af Pumpen- og Niedernstrasse. Det bedste blik over bygningen er fra øst. På grund af de fremhævede lodrette elementer og de forsænkede øverste etager samt den buede facade på Pumpenstrasse har bygningen på trods af sin enorme størrelse et strejf af lethed.

Bygningen har en armeret betonstruktur og er bygget med 4,8 millioner mørke Oldenburg-mursten. Bygningen er konstrueret på meget vanskeligt terræn, så for at få stabilitet var det nødvendigt at bygge på 16 meter dybe armerede betonstøtter.

Beliggenheden nær Elben nødvendiggjorde en specielt forseglet kælder, og varmeudstyr blev konstrueret i en caisson, der kan flyde inde i bygningen, så udstyret ikke kan blive beskadiget i tilfælde af oversvømmelse.

De skulpturelle elementer i trapperne og på facaden blev leveret af billedhuggeren Richard Kuöhl.

Bygningen er huser en af de få tilbageværende paternostre i verden, der stadig er i brug.

Historie 
Chilehaus blev designet af arkitekten Fritz Höger og opført mellem 1922 og 1924. Den blev bestilt af skibsfartøjsmagnaten Henry B. Sloman, der skabte sin formue fra handel med saltpeter fra Chile, deraf navnet Chilehaus. Omkostningerne ved opførelsen er vanskelige at fastslå, da Chileahus blev opført i perioden med hyperinflation, der ramte Tyskland i begyndelsen af 1920'erne, men anslås at have kostere mere end 10 millioner reichsmark. I øjeblikket tilhører den det tyske ejendomsselskab Union Investment Real Estate AG. Det Hamborg-beliggende Instituto Cervantes er en af lejerne.

Galleri

Referencer

Eksterne links 
 Speicherstadt og Kontorhaus District med Chilehaus / UNESCO officielle hjemmeside
 Chilehaus webcam fra Chilehaus mod Hamborg- Speicherstadt, Elbe Philharmonic Hall og Hamburg Harbour

Verdensarvsområder i Tyskland
Bygninger, konstruktioner og anlæg i Hamborg
Islands Brygge Badminton

Islands Brygge Badminton (IBB) er en dansk badmintonklub beliggende på Islands Brygge i København. Klubben blev stiftet den 3. maj 2012.

Badmintonklubber i Danmark
Etableret i 2012
Sportsklubber i København
Badminton
CO Play Grand Prix 2021

CO:Play Grand Prix 2021 var et dansk DCU licensløb. Det godt 117 km lange linjeløb blev kørt den 11. april 2021 med start og mål på Kårupvej syd for Ordrup i Odsherred Kommune. Der blev kørt 15 omgange på en 7,85 km lang rundstrækning på Kårupvej, Vindekilde Strandvej og Ordrupvej. Løbet blev arrangeret af Amager Cykle Ring, og var det femte eliteløb i den danske landevejssæson.

På den sidste omgang kørte fire ryttere fra resten af konkurrenterne, og skulle afgøre det i en spurt. Her rykkede Tobias Kongstad () fra de andre, og henviste s Marcus Sander Hansen til andenpladsen med to sekunders forspring, mens William Blume Levy fra  var sidste mand på podiet.

Resultat

Hold

Referencer

Eksterne henvisninger 
 

DCU licensløb 2021
Odsherred Kommune